

תאריך עדכון: **5.4.19**

כתבי ההלכה של הרמב"ם

 10-826-01

שם מרצה: פרופ' דוד הנשקה

**סוג הקורס:** סמינריון

**שנת לימודים**: תש"פ **סמסטר**: שנתי **היקף שעות**: 2 ש"ש

**אתר הקורס באינטרנט:** lemida.biu.ac.il

**א. מטרות הקורס ותוצרי למידה:**

הקניית יכולת לימוד בדרכים מדעיות בספרות ההלכה של הרמב"ם, מתוך בחינתה בזוויות כרונולוגיות, מתודיות ותפיסתיות.

**ב. תוכן הקורס:**

כתבי ההלכה בסדרם הכרונולוגי, תוך בירור בעיות האותנטיות, הטקסט, תרגומיו ומהדורותיו; התפתחות חשיבתו ההלכתית של הרמב"ם על-פי ניתוח השוואתי; פרקים בתפיסת ההלכה של הרמב"ם; בעיות יסוד ב'משנה תורה' לרמב"ם.

 **מהלך השיעורים:**

השיעורים מתנהלים סביב לימוד גופי המקורות, ועל יסוד ביבליוגרפיה מתאימה.

 **תכנית הוראה מפורטת לכל השיעורים:**

הרצאה 1: הקדמה – מקומה של ההלכה בתוך ספרות הרמב"ם וקביעת תחומיהם של 'כתבי ההלכה'.

הרצאות 5-2: חיבורים תלמודיים של הרמב"ם: פירושי התלמוד, פירוש המשנה, הלכות הירושלמי, ספר המצוות, משנה תורה – טיבם, היקפם, מקורות הטקסט, מהדורות, תרגומים; חיבורים שנתייחסו לרמב"ם.

הרצאות 10-6: התפתחות חשיבתו ההלכתית של הרמב"ם על-פי ניתוח שורה של סוגיות השוואתיות; דרכו של הרמב"ם בתיקון מהדורות ראשונות – פירוש המשנה, ספר המצוות ומשנה תורה.

הרצאות 16-11: פרקי יסוד בתפיסת ההלכה של הרמב"ם: 'דרבנן', 'דאורייתא', 'הלכה למשה מסיני', 'דברי נביאים', מצוות האבות.

הרצאות 18-17: לבעיית הסתירות ב'משנה תורה': סוגיות ומתודות.

הרצאות 20-19: לבעיית ההנמקות ב'משנה תורה'.

הרצאות 22-21: לפרשנות המקרא ההלכתית ב'משנה תורה'.

הרצאות 24-23: לביטויי הגותו של הרמב"ם במסגרת משנתו ההלכתית.

הרצאות 26-25: הרמב"ם כמפרש דברי עצמו.

קריאה נדרשת לאורך ההרצאות: מקורות שבחוברת הקורס.

**ג.** **דרישות קדם:**

היכרות כללית עם עולם התלמוד.

**ד. מטלות:**

עבודה סמינריונית, שבה יישמו הסטודנטים באופן עצמאי את המתודות שנלמדו במהלך הקורס..

**ה. מרכיבי הציון הסופי:**

ציון מספרי, על-פי העבודה הסמינריונית והפעילות במהלך הקורס.

**ו. ביבליוגרפיה:**

ש' ליברמן, הלכות הירושלמי להרמב"ם ז"ל, ניו יורק תש"ח;

י' לוינגר, דרכי המחשבה ההלכתית של הרמב"ם, ירושלם תשכ"ה;

י' שילת, אגרות הרמב"ם, ירושלם תשמ"ז-ח;

א' רביצקי (עורך), הרמב"ם – שמרנות, מקוריות, מהפכנות, ירושלם תשס"ט.

 **ספרי הלימוד (textbooks)**:חוברת המקורות של הקורס, ומקורות שבביבליוגרפיה.

**ז.** **שם הקורס באנגלית:**

The Halakhic Writings of Maimonides